**Zmluva o dielo**

uzatvorená v zmysle ust. § 536 a nasl. zákona č. 513/1991 Zb. Obchodný zákonník v znení neskorších predpisov

(ďalej len ako „**Zmluva**“)

medzi

**Objednávateľ**:

**Mestský parkovací systém, spol. s r.o.**, sídlo: Primaciálne nám. 1, 811 01 Bratislava - mestská časť Staré Mesto, zastúpenie: Mgr. Peter Bánovec, konateľ, IČO: 35 738 880, bankové spojenie: ČSOB, a.s., číslo účtu: 4007945101/7500, číslo účtu (IBAN): SK96 7500 0000 0040 0794 5101, BIC (SWIFT): CEKOSKBX

(ďalej len ako „**Objednávateľ**“)

a

**Zhotoviteľ**:

**xxx,** sídlo: xxx zastúpenie: xxx zápis: xxx IČO: xxx IČ DPH: xxx DIČ: xxx bankové spojenie: xxx číslo účtu (IBAN): xxx

(ďalej len ako „**Zhotoviteľ**“)

(Objednávateľ a Zhotoviteľ ďalej spolu len ako „**Zmluvné strany**“)

**Článok I**

**Predmet Zmluvy**

1. Táto zmluva sa uzatvára ako výsledok verejného obstarávania podlimitnej zákazky zadávanej podľa § 112 ods. 6 druhá veta zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov na predmet zákazky s názvom „Parkovací systém Tyršovo nábrežie Bratislava“.
2. Predmetom tejto Zmluvy je úprava vybraných právnych vzťahov, práv a povinností Zmluvných strán pri vykonávaní diela podľa tejto Zmluvy.
3. Tie práva a povinnosti, ktoré nie sú touto Zmluvou výslovne upravené sa spravujú legislatívou platnou a účinnou na území Slovenskej republiky najmä, nie však výlučne, zákonom č. 513/1991 Zb. Obchodný zákonník v znení neskorších predpisov (ďalej len ako „**ObZ**), zákonom č. 40/1964 Zb. Občiansky zákonník v znení neskorších predpisov (ďalej len ako „**OZ**“) a zákona č. 343/2015 Z. z o verejnom obstarávaní a o zmene a doplnení niektorých zákonov v znení neskorších predpisov (ďalej len ako „**ZoVO**“).
4. Zmluvné strany berú na vedomie, že Objednávateľ, ako verejný obstarávateľ, nesmie uzavrieť zmluvu, koncesnú zmluvu alebo rámcovú dohodu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len ako „**ZoRPVS**“) a nie sú zapísaní v registri partnerov verejného sektora) alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.

**Článok II**

**Dielo**

1. Pre účely tejto Zmluvy sa pod pojmom „**Dielo**“ rozumie:
2. dodanie dvoch kusov parkovacích automatov určených na úhradu parkovného,
3. dodanie štyroch kusov automatických stojanov so závorami: 2 ks automatický vjazdový stojan so závorou, 2 ks automatický výjazdový stojan so závorou (ďalej len ako „**parkovacie závory**“),
4. doprava, montáž, inštalácia, softvérová inštalácia parkovacích automatov a parkovacích závor,
5. úvodné sprevádzkovanie parkovacích automatov a parkovacích závor, zaškolenie 2 technikov a obsluhy,
6. revízna správa, poskytovanie záručného servisu a technickej podpory dodaného diela.
7. Detailná špecifikácia Diela ako aj presné miesto jeho umiestnenia je uvedené v prílohe č. 1 „**Opis predmetu zákazky**“, ktorá tvorí neoddeliteľnú súčasť tejto Zmluvy.
8. Zhotoviteľ sa zaväzuje vykonať pre Objednávateľa Dielo na vlastnú zodpovednosť a nebezpečenstvo v rozsahu a za podmienok dohodnutých v tejto Zmluve, jej prílohách a v súlade s pokynmi Objednávateľa a to všetko s náležitou odbornou starostlivosťou.

**Článok III**

**Vykonanie Diela**

1. Zhotoviteľ sa zaväzuje vykonať Dielo kvalitne, riadne a úplne, v dojednanom mieste a čase plnenia, v stanovenej špecifikácii a rozsahu, podľa podmienok dohodnutých v tejto Zmluve, v zmysle pokynov Objednávateľa a v súlade s ponukou predloženou v procese verejného obstarávania podľa Prílohy č. 2 „Ponuka Zhotoviteľa“, ktorá tvorí neoddeliteľnú súčasť tejto Zmluvy.
2. Zhotoviteľ zabezpečí dopravu a vykonanie potrebných montážnych a inštalačných úprav a výkonov pri osadení a inštalácii diela v súlade s platnou legislatívou a STN normami, vrátane revíznej správy tak, aby bola zabezpečená bezpečná a riadna prevádzka Diela.
3. Zhotoviteľ je povinný vykonať a odovzdať Dielo v lehote do XXX kalendárnych dní odo dňa doručenia objednávky, pričom miesto vykonania časti Diela (inštalácia parkovacích automatov a parkovacích závor a ich uvedenie do prevádzky) bude určené Objednávateľom v objednávke podľa článku III ods. 10 tejto Zmluvy spolu s mapovým podkladom.
4. Odovzdanie Diela bude uskutočnené formou preberacieho konania, výsledkom ktorého bude dodací list (ďalej len ako „**Dodací list**“) obsahom ktorého bude výslovne uvedené, či Dielo vykazuje/nevykazuje vady a či Objednávateľ Dielo preberá.
5. Dielo vykazuje vady, ak kvalitatívne a/alebo kvantitatívne nezodpovedá tejto Zmluve a jej prílohám a/alebo všeobecne záväzným právnym predpisom a/alebo normám účinným na území Slovenskej republiky.
6. Dielo sa považuje za vykonané a odovzdané dňom podpísania Dodacieho listu Zmluvnými stranami, v ktorom bude výslovne uvedené, že Dielo nevykazuje vady. Týmto dňom nadobúda Objednávateľ vlastnícke právo k Dielu. Pri podpise Dodacieho listu Zmluvnými stranami je Zhotoviteľ povinný Objednávateľovi odovzdať všetky doklady, ktoré sa k Dielu vzťahujú (napr. záručné listy, revíznu správu, protokoly, technickú dokumentáciu a pod.), resp. iné doklady, ktoré sú nevyhnutné na riadne užívanie Diela.
7. V prípade, ak bude počas preberacieho konania zistené, že Dielo vykazuje vady, ktoré bránia jeho riadnemu používaniu, uvedie Objednávateľ svoje výhrady v Dodacom liste. Zhotoviteľ je povinný vysporiadať sa s výhradami uvedenými v Dodacom liste a/alebo odstrániť vady tak, aby bolo Dielo vykonané a odovzdané v lehote podľa článku III ods. 3 tejto Zmluvy. Objednávateľ nie je povinný Dielo prevziať.
8. V prípade, ak bude počas preberacieho konania zistené, že Dielo vykazuje vady, ktoré nebránia jeho riadnemu používaniu, uvedie Objednávateľ svoje výhrady v Dodacom liste. Zhotoviteľ je povinný vysporiadať sa s výhradami uvedenými v Dodacom liste a/alebo odstrániť vady tak, aby bolo Dielo odovzdané v lehote podľa článku III ods. 3 tejto Zmluvy. Objednávateľ je oprávnený Dielo prevziať a užívať ho. Ustanovenie článku III ods. 5 tejto Zmluvy týmto nie je dotknuté a Dielo sa nepovažuje za vykonané odovzdané.
9. Dodací list podpísaný Objednávateľom, v ktorom bude výslovne uvedené, že Dielo nevykazuje vady je prílohou faktúry podľa článku IV ods. 4 tejto Zmluvy.
10. Zhotoviteľ sa zaväzuje vykonávať Dielo na základe písomnej objednávky Objednávateľa zaslanej elektronickou formou (mailom) na adresu Zhotoviteľa podľa článku VI ods. 2 písm. b) tejto Zmluvy, pričom platí, že Zhotoviteľ je povinný potvrdiť prijatie objednávky mailom. V prípade, ak Zhotoviteľ prijatie objednávky nepotvrdí, dohodli sa Zmluvné strany pre vylúčenie akýchkoľvek pochybností, že objednávka sa považuje za doručenú nasledujúci pracovný deň po jej odoslaní okrem prípadu, ak bude Objednávateľovi doručená automatická správa o nedoručení objednávky Zhotoviteľovi.
11. V objednávke podľa článku III ods. 10 tejto Zmluvy bude uvedené:
12. číslo a dátum objednávky,
13. identifikačné údaje Objednávateľa,
14. identifikačné údaje Zhotoviteľa,
15. špecifikáciu Diela,
16. požadovaný dátum vykonania Diela v súlade s lehotou podľa článku III ods. 3 tejto Zmluvy,
17. miesto vykonania Diela podľa mapového podkladu,
18. meno, priezvisko a kontakt na osobu zodpovednú za Objednávateľa na vybavenie.

**Článok IV**

**Odmena a platobné podmienky**

1. Odmena za vykonanie Diela (ďalej len ako „**Odmena**“) bola Zmluvnými stranami dohodnutá vo výške ......................... eur (slovom: ............................eur) vrátane dane z pridanej hodnoty.
2. Zmluvné strany prehlasujú, že Odmena je konečná, jednostranne nemenná a sú v nej zahrnuté všetky náklady Zhotoviteľa súvisiace s vykonaním Diela a poskytovaním súvisiacich služieb k Dielu v zmysle prílohy č. 1 „Opis predmetu zákazky“.
3. Odmena bude Objednávateľom uhradená na základe faktúry vystavenej Zhotoviteľom a doručenej Objednávateľovi.
4. Faktúra vystavená Zhotoviteľom musí obsahovať všetky náležitosti vyplývajúce z platnej legislatívy, najmä, nie však výlučne zo zákona č. 222/2004 Z. z. o dani z pridanej hodnoty v znení neskorších predpisov a zákona č. 431/2002 Z. z. o účtovníctve v znení neskorších predpisov. Prílohou faktúry bude aj fotokópia Dodacieho listu.
5. Splatnosť faktúr bola dohodou Zmluvných strán určená na 30 dní od ich preukázateľného doručenia v listinnej podobe na adresu Objednávateľa.
6. Záväzok Objednávateľa zaplatiť Zhotoviteľovi príslušnú časť Odmeny sa považuje za splnený dňom odpísania fakturovanej sumy z bankového účtu Objednávateľa v prospech Zhotoviteľa. V prípade, ak Zhotoviteľ zmení počas účinnosti tejto Zmluvy číslo účtu a o tomto riadne neinformuje Objednávateľa, záväzok Objednávateľa sa považuje za splnený bez ohľadu na to, či budú finančné prostriedky pripísané na účet Zhotoviteľa.
7. Objednávateľ je oprávnený vrátiť Zhotoviteľovi faktúru v lehote jej splatnosti, ak nespĺňa podmienky podľa článku IV ods. 4 tejto Zmluvy, spolu s písomnou výhradou.
8. V prípade nedoručenia faktúry v zmysle článku IV ods. 5 tejto Zmluvy alebo nesplnenia povinnosti Zhotoviteľa v zmysle článku IV ods. 4 tejto Zmluvy, nezačne Objednávateľovi plynúť lehota splatnosti faktúry. Nová lehota splatnosti začne faktúry Objednávateľovi plynúť riadnym doručením opravenej alebo doplnenej faktúry.
9. Zhotoviteľ nie je oprávnený požadovať a nárokovať si náhradu bankových a iných poplatkov týkajúcich sa úhrad Odmeny. Zhotoviteľ rovnako nie je oprávnený požadovať preddavkové alebo zálohové platby.

**Článok V**

**Záruka**

1. Zhotoviteľ zodpovedá za všetky vady, ktoré Dielo bude vykazovať v záručnej dobe v trvaní 24 mesiacov, ktorá začína plynúť deň nasledujúci po dni vykonania a odovzdania Diela Objednávateľovi podľa článku III ods. 5 tejto Zmluvy po dobu 24 mesiacov.
2. Objednávateľ je povinný oznámiť vznik vady Zhotoviteľovi bezodkladne po jej zistení a to telefonicky alebo mailom na adresu uvedenú v článku VI ods. 2 tejto Zmluvy.
3. Zhotoviteľ je povinný odstrániť vadu do 24 hodín od jej nahlásenia Objednávateľom. Pri neodstrániteľnej poruche Diela je Zhotoviteľ povinný vymeniť Dielo za funkčné do 48 hodín od nahlásenia Objednávateľom.
4. Vada sa považuje za odstránenú momentom, kedy Dielo prestane vady vykazovať. Odstránenie vady je Zhotoviteľ povinný bezodkladne oznámiť Objednávateľovi, a to telefonicky alebo mailom na adresu uvedenú v článku VI ods. 2 písm. a) tejto Zmluvy.
5. Pre vylúčenie akýchkoľvek pochybností Zmluvné strany prehlasujú, že Zhotoviteľ je zodpovedný za všetky vady, ktoré bude Dielo vykazovať počas záručnej doby, ak Zhotoviteľ nepreukáže opak.
6. Zhotoviteľ sa zaväzuje poskytovať Objednávateľovi technickú podporu týkajúcu sa Diela počas trvania záručnej doby podľa článku V ods. 1 tejto Zmluvy, pričom platí, že odmena za poskytovanie technickej podpory je súčasťou Odmeny podľa článku IV ods. 1 tejto Zmluvy.

**Článok VI**

**Komunikácia Zmluvných strán**

1. Pokiaľ nie je v tejto Zmluve uvedené inak, komunikácia medzi Zmluvnými stranami prebieha všetkými dostupnými komunikačnými prostriedkami, najmä, nie však výlučne, listovou zásielkou, elektronickou správou, telefonicky a osobne.
2. Zmluvné strany sa dohodli, že komunikácia Zmluvných strán týkajúca sa Diela, a to vrátane záväzných pokynov Objednávateľa, prebieha prostredníctvom zodpovedných osôb. Za prvé zodpovedné osoby sú určené:
3. za Objednávateľa: Mgr. Peter Bánovec, mail: peter.banovec@mepasys.sk, tel. 0940 946 206
4. za Zhotoviteľa:..................................
5. Listovú zásielku je možné doručovať prostredníctvom poštového podniku alebo kuriéra na adresu Zmluvnej strany uvedenú v záhlaví tejto Zmluvy. Za doručenú sa považuje každá listová zásielka, ktorá:
6. bola adresátom prevzatá dňom jej prevzatia,
7. prevzatie bolo adresátom odmietnuté, dňom, kedy bolo prevzatie odmietnuté,
8. bola uložená na pobočke poštového podniku, uplynutím tretieho dňa od uloženia, aj keď sa adresát s jej obsahom neoboznámil.
9. Elektronická správa sa považuje za doručenú deň nasledujúci po jej odoslaní na emailovú adresu podľa článku VI ods. 2 tejto Zmluvy a to aj vtedy, ak sa adresát o jej obsahu nedozvedel. Uvedené neplatí, ak je odosielateľovi doručená automatická správa o nemožnosti adresáta oboznámiť sa so správou spolu s uvedením inej kontaktnej osoby.
10. V prípade vyhlásenia mimoriadnej situácie alebo mimoriadnej udalosti v zmysle zákona č. 42/1994 Z. z. o civilnej ochrane obyvateľstva v znení neskorších predpisov, alebo v prípade vyhlásenia vojny, vojnového stavu, výnimočného alebo núdzového stavu v zmysle ústavného zákona č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu v znení neskorších predpisov je možné doručovať tie písomnosti, ktoré môžu mať za následok vznik, zmenu alebo zánik práv a povinností Zmluvných strán vyplývajúcich z tejto Dohody aj prostredníctvom elektronickej schránky v zmysle zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov (ďalej len ako „**Zákon o e-Governmente**“). Doručovanie písomností zaslaných prostredníctvom elektronickej schránky v zmysle Zákona o e-Governmente sa riadi príslušnými ustanoveniami tohto zákona.
11. Zmluvné strany sú povinné minimálne raz denne kontrolovať kontaktné emailové adresy.
12. Zmluvné strany sú povinné bez zbytočného odkladu oznámiť si navzájom akúkoľvek zmenu kontaktných údajov. Takéto oznámenie je účinné jeho doručením.

**Článok VII**

**Ďalšie práva a povinnosti Zmluvných strán**

1. Zhotoviteľ:
2. je pri vykonaní Diela viazaný pokynmi Objednávateľa, ktoré vyplývajú z tejto Zmluvy,
3. sa zaväzuje vykonať Dielo s maximálnou odbornou starostlivosťou, v požadovanej kvalite a množstve, spôsobom a v lehote uvedenej v tejto Zmluve, resp. v objednávke,
4. je povinný zabezpečiť zaškolenie zamestnancov objednávateľa na obsluhu a servis Diela a správu softvéru. Zhotoviteľ zaškolí na činnosť s Dielom a na odstránenie jednoduchých prevádzkových porúch a bežnej údržby osoby určené Objednávateľom (min. rozsah 2 osoby) v časovom rozsahu potrebnom na zaškolenie (min. rozsah zaškolenia 2 hodiny/osoba),
5. vyhlasuje, že sa v plnom rozsahu oboznámil s charakterom a rozsahom Diela v zmysle podmienok stanovených Objednávateľom a sú mu známe všetky technické, kvalitatívne a iné podmienky realizácie Diela,
6. vyhlasuje, že disponuje všetkými potrebnými odbornými znalosťami, právomocami, skúsenosťami a kompetenciami k tomu, aby uzavrel túto Zmluvu a splnil svoje záväzky z nej vyplývajúce,
7. má právo na poskytnutie potrebnej súčinnosti zo strany Objednávateľa spočívajúce najmä, nie však výlučne v poskytnutí potrebných konzultácií a ďalších materiálov (podkladov), ktoré má Objednávateľ k dispozícii a ktoré sú nevyhnutné k vykonaniu Diela,
8. je povinný vykonávať Dielo riadnym spôsobom. Ak Objednávateľ zistí, že Zhotoviteľ vykonáva Dielo v rozpore so svojimi povinnosťami, je Objednávateľ oprávnený požadovať, aby Zhotoviteľ vykonal Dielo riadnym spôsobom. V prípade, že tak Zhotoviteľ neurobí ani v dodatočnej primeranej lehote, ktorú mu na to Objednávateľ poskytol, je Objednávateľ oprávnený okamžite odstúpiť od tejto Zmluvy. Tým nie je dotknuté právo na náhradu škody podľa ust. § 373 a nasl. ObZ,
9. je povinný zapísať sa a byť zapísaný v registri partnerov verejného sektora počas celého trvania tejto Zmluvy, ak mu táto povinnosť vznikne,
10. vyhlasuje a svojím podpisom potvrdzuje, že v plnom rozsahu dodržiava a zabezpečuje dodržiavanie všetkých aplikovateľných pracovnoprávnych predpisov v oblasti nelegálneho zamestnávania (ďalej len „**pracovnoprávne predpisy**“), a to predovšetkým zákona č. 311/2001 Z. z. Zákonník práce v znení neskorších predpisov a zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov. Zhotoviteľ týmto vyhlasuje, že si je plne vedomý všetkých povinností, ktoré pre neho z pracovnoprávnych predpisov vyplývajú a zaväzuje sa ich dodržiavať počas celej doby platnosti tejto zmluvy. Zhotoviteľ sa zaväzuje najmä zamestnávať zamestnancov legálne a neporušovať tak zákaz nelegálneho zamestnávania upravený v pracovnoprávnych predpisoch,
11. je povinný pri plnení svojich povinností vyplývajúcich zo Zmluvy postupovať s odbornou starostlivosťou a zabezpečiť dostatočný počet zamestnancov tak, aby účel Zmluvy mohol byť plnený v zodpovedajúcej kvalite a v stanovených termínoch. Dbá pri tom na zásady účelnosti a hospodárnosti,
12. je zodpovedný za to, že práceneschopnosť, dovolenky a iná absencia jeho personálu neovplyvnia plnenie jeho povinností podľa tejto Zmluvy a nebudú sa považovať za zásah vyššej moci (vis maior).
13. Objednávateľ**:**
14. je oprávnený vykonávať priebežnú kontrolu vykonávania Diela, ak zistí, že Zhotoviteľ vykonáva Dielo v rozpore so Zmluvou, je Objednávateľ oprávnený požadovať, aby Zhotoviteľ vykonal Dielo riadnym spôsobom. V prípade, že tak Zhotoviteľ neurobí ani v dodatočnej primeranej lehote, ktorú mu na to Objednávateľ poskytol, je Objednávateľ oprávnený okamžite odstúpiť od tejto Zmluvy. Tým nie je dotknuté právo na náhradu škody podľa ust. § 373 a nasl. ObZ,
15. je oprávnený vykonávať spätnú kontrolu realizovaného plnenia po ukončení preberacieho konania,
16. sa zaväzuje poskytnúť Zhotoviteľovi potrebnú súčinnosť pri plnení predmetu Zmluvy; ide najmä, nie však výlučne, o poskytnutie potrebných konzultácií, ktoré má Objednávateľ k dispozícii a ktoré sú nevyhnutné k vykonaniu Diela.
17. Zmluvné strany sú povinné poskytnúť si navzájom všetku súčinnosť, ktorú možno od nich spravodlivo požadovať tak, aby mohol byť naplnený účel tejto Zmluvy.

**Článok VIII**

**Subdodávatelia**

1. Objednávateľ požaduje, aby Zhotoviteľ v Zmluve uviedol údaje o všetkých známych subdodávateľoch a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Zoznam subdodávateľov bude tvoriť Prílohu č. 3 tejto Zmluvy len v prípade, ak uchádzač uvedie, že na realizácii predmetu zákazky sa budú podieľať subdodávatelia. V prípade, že uchádzač bude realizovať predmet zákazky vlastnými kapacitami – uvedená príloha „Zoznam subdodávateľov“ sa vypúšťa.
2. V prípade, ak počas trvania Zmluvy dôjde k ukončeniu spolupráce medzi Zhotoviteľom a jeho subdodávateľom, Zhotoviteľ je povinný o tejto skutočnosti informovať Objednávateľa. Subdodávateľ môže byť nahradený len s predchádzajúcim písomným súhlasom Objednávateľa. Pred zmenou subdodávateľa predloží Zhotoviteľ Objednávateľovi písomnú žiadosť o súhlas, ktorej prílohou budú údaje podľa ods. 1 tohto článku Zmluvy a doklady preukazujúce spôsobilosť nového subdodávateľa.
3. Zhotoviteľ zodpovedá za plnenie Zmluvy subdodávateľom tak, ako keby plnenie realizované na základe takejto zmluvy realizoval sám.

**Článok IX**

**Zmluvná pokuta**

1. V prípade, ak sa Zhotoviteľ dostane do omeškania s odovzdaním Diela v termíne podľa tejto Zmluvy, vznikne Objednávateľovi nárok na zmluvnú pokutu vo výške 659,- eur (slovom: šesťstopäťdesiatdeväť eur) za každý, aj začatý deň omeškania.
2. V prípade, ak sa Objednávateľ dostane do omeškania s úhradou ktorejkoľvek faktúry v termíne podľa tejto Zmluvy, vznikne Zhotoviteľovi nárok na zmluvnú pokutu vo výške 0,05 % z dlžnej sumy za každý, aj začatý deň omeškania.
3. V prípade, ak Zhotoviteľ poruší svoju povinnosť registrácie podľa článku VII ods. 1 písm. f) tejto Zmluvy, vznikne Objednávateľovi nárok na zmluvnú pokutu vo výške 10 % z Odmeny.
4. V prípade, ak Objednávateľovi vznikne povinnosť uhradiť daň z pridanej hodnoty v zmysle ust. § 69b zákona č. 222/2004 Z. z. o dani z pridanej hodnoty v znení neskorších predpisov, vznikne Objednávateľovi nárok na zmluvnú pokutu vo výške 130 % výšky daňovej povinnosti, ktorá takto Objednávateľovi vznikla.
5. V prípade, ak sa ktorékoľvek z vyhlásení Zhotoviteľa podľa článku VII ods. 1 písm. g) tejto Zmluvy ukáže ako nepravdivé a Objednávateľovi bude kontrolným orgánom v súlade s ustanovením § 7b zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov uložená sankcia z dôvodu prijatia služby prostredníctvom Zhotoviteľom nelegálne zamestnávaných osôb, vznikne Objednávateľovi nárok na zmluvnú pokutu vo výške 130 % sankcie uloženej kontrolným orgánom.
6. Zmluvné pokuty budú predmetom samostatných penalizačných faktúr, pričom ustanovenia článku IV tejto Zmluvy sa použijú primerane aj na zmluvné pokuty.
7. Uhradením ani uplatnením Zmluvnej pokuty nie je dotknuté právo poškodenej strany na náhradu škody v plnom rozsahu.

**Článok X**

**Zodpovednosť za škodu**

1. Zmluvné strany sú zodpovedné za škodu spôsobenú pri plnení povinností vyplývajúcich z tejto Zmluvy v zmysle všeobecne záväzných právnych predpisov.
2. Zmluvné strany sú povinné vyvinúť maximálne úsilie, aby predchádzali porušeniam svojich povinností z tejto Zmluvy, omeškaniu pri plnení povinností vyplývajúcich z tejto Zmluvy, ako aj vzniku škody.
3. Zmluvné strany sú povinné bez zbytočného odkladu vzájomne si oznámiť vznik okolností, ktoré by mohli brániť riadnemu plneniu povinností vyplývajúcich z tejto Zmluvy a zároveň sú povinné vynaložiť všetko úsilie a poskytnúť si všetku súčinnosť, ktorú možno od nich spravodlivo požadovať, aby sa zabránilo porušeniu povinností vyplývajúcich z tejto Zmluvy, omeškaniu alebo vzniku škody.
4. Zmluvné strany za vzniknutú škodu nezodpovedajú v rozsahu podľa ust. § 376 ObZ.

**Článok XI**

**Trvanie Zmluvy**

1. Táto Zmluva sa uzatvára na dobu určitú na 24 mesiacov a zaniká riadnym splnením všetkých povinností Zmluvných strán podľa tejto Zmluvy.
2. Pred riadnym splnením všetkých povinností Zmluvných strán je možné túto Zmluvu ukončiť:
3. písomnou výpoveďou ktorejkoľvek zo Zmluvných strán bez udania dôvodu, pričom výpovedná lehota je 2 mesiace a začína plynúť prvým dňom mesiaca nasledujúceho po doručení výpovede druhej Zmluvnej strane.
4. Bez ohľadu na vôľu Zmluvných strán, k ukončeniu tejto Zmluvy dôjde tiež:
5. dňom právoplatnosti rozhodnutia príslušného súdu, ktorým súd vyhlási konkurz na majetok Zhotoviteľa,
6. dňom právoplatnosti rozhodnutia príslušného súdu, ktorým súd zamietne návrh na vyhlásenie konkurz na majetok Zhotoviteľa pre nedostatok majetku,
7. dňom právoplatnosti rozhodnutia príslušného súdu, ktorým súd povolí reštrukturalizáciu Zhotoviteľa,
8. Zhotoviteľ ako obchodná spoločnosť bude zrušený bez likvidácie alebo Zhotoviteľ ako obchodná spoločnosť vstúpi do likvidácie,
9. zánikom Zhotoviteľa bez právneho nástupcu.
10. Odstúpenie od Zmluvy nadobúda účinnosť dňom doručenia písomného oznámenia o odstúpení od Zmluvy druhej Zmluvnej strane na adresu uvedenú v záhlaví tejto Zmluvy.
11. Nárok na náhradu škody nie je zánikom Zmluvy dotknutý.

**Článok XII**

**Záverečné ustanovenia**

1. Zmluvné strany sa dohodli, že spory vzniknuté z tejto Zmluvy budú riešiť vzájomnou dohodou. Pokiaľ sa Zmluvné strany na riešení sporu nedohodnú, je ktorákoľvek zo Zmluvných strán oprávnená obrátiť sa s návrhom na riešenie sporu na vecne a miestne príslušný súd v Slovenskej republike.
2. Meniť alebo dopĺňať ustanovenia tejto Zmluvy je možné len na základe dohody Zmluvných strán formou písomných, číslovaných dodatkov, podpísaných Zmluvnými stranami.
3. Ak sa akékoľvek ustanovenie tejto Zmluvy stane neplatným alebo neúčinným, platnosť alebo účinnosť ostatných ustanovení Zmluvy ostane nedotknutá. Namiesto neplatných ustanovení Zmluvy sa použijú príslušné ustanovenia Obchodného zákonníka, ktoré sú obsahom a účelom najbližšie obsahu a účelu Zmluvy.
4. Táto Zmluva je vyhotovená v 4, slovom štyroch, rovnopisoch s platnosťou originálu, z ktorých každá Zmluvná strana získa 2, slovom dva, rovnopisy.
5. Táto Zmluva nadobúda platnosť dňom jej podpísania oboma Zmluvnými stranami a účinnosť dňom nasledujúcom po dni jej zverejnenia na webovom sídle Objednávateľa podľa § 47a ods. 1 Občianskeho zákonníka v spojení s § 5a zákona č. 211/2000 Z .z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
6. Zmluvné strany vyhlasujú, že si Zmluvu riadne prečítali, jej obsahu porozumeli, uzatvárajú ju slobodne, nie v tiesni ani za nápadne nevýhodných podmienok a na znak súhlasu s jej obsahom ju vlastnoručne podpisujú.
7. Neoddeliteľnou súčasťou tejto Zmluvy sú nasledujúce prílohy:
8. Príloha č. 1 – Opis predmetu zákazky (totožný s Prílohou č. 1. „Opis predmetu zákazky“ súťažných podkladov),
9. Príloha č. 2 – Ponuka Zhotoviteľa
10. Príloha č. 3 – Zoznam subdodávateľov Zhotoviteľa

Zhotoviteľ

V Bratislave, dňa

.......................................................................

meno a priezvisko

Objednávateľ

V Bratislave, dňa

.......................................................................

Mgr. Peter Bánovec

konateľ